CELEX: C2005/281/22
Language: et
Date: 2005-11-12 00:00:00
Title: Kohtuasi C-345/05: Euroopa Ühenduste Komisjoni 21. septembri 2005. aasta hagi Portugali Vabariigi vastu

12.11.2005   
            
            
               ET
            
            
               Euroopa Liidu Teataja
            
            
               C 281/12
            
         Euroopa Ühenduste Komisjoni 21. septembri 2005. aasta hagi Portugali Vabariigi vastu
   (Kohtuasi C-345/05)
   (2005/C 281/22)
   Kohtumenetluse keel: portugali
   Euroopa Ühenduste Komisjon esitas 21. septembril 2005 hagi Portugali Vabariigi vastu. Euroopa Komisjoni esindajad on R. Lyal ja M. Afonso, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1.
            
            
               tuvastada, et kuna Portugali Vabariik on jätnud jõusse maksualased õigusnormid, millega allutatakse maksukohustuslase või tema perekonna isiklikuks ja püsivaks elukohaks oleva kinnisasja müümisest saadud tulu maksuvabastus, mis on ette nähtud Código do Imposto sobre o Rendimento das Pessoas Singulares'i — füüsiliste isikute tulumaksuseadus — artikli 10 lõikes 5, tingimusele, et see tulu tuleb uuesti investeerida teise Portugali territooriumil asuva kinnisasja ostmisesse, siis on Portugali Vabariik rikkunud EÜ artiklitest 18, 39, 43 ja artikli 56 lõikest 1 ning EMP lepingu artiklitest 28, 31 ja 40 tulenevaid kohustusi;
            
         
               2.
            
            
               mõista kohtukulud välja Portugali Vabariigilt.
            
         Väited ja peamised argumendid
   Tingimus, et maksukohustuslase või tema perekonna isiklikuks ja püsivaks elukohaks oleva kinnisasja müümisest saadud tulu tuleb uuesti investeerida teise Portugali territooriumil asuva kinnisasja ostmiseks, kujutab EÜ lepingu ja EMP lepinguga tagatud põhivabaduste teostamise ilmset takistust.
   Portugali Vabariigi esitatud selgituste ja õigustustega selle tingimuse kohta ei saa nõustuda.